
RAPORT DE SPECIALITATE
  privind suplimentarea rezervei de implementare destinată reechilibrării 
 contractului de execuție lucrări  nr. 78/21.09.2021 aferent proiectului 
,,Extindere iluminat public în Parcul Botanic” SMIS 126909, finanțat prin POR 2014-2020



Având în vedere Referatul de aprobare al proiectului de hotărâre nr. SC2023- 1450/18.01.2023, al Primarului Municipiului Timișoara și Proiectul de hotărâre privind aprobarea suplimentarii rezerei de implementare destinată reechilibrării contractului de execuție lucrări nr. 78/21.09.2021 aferent proiectului ,,Extindere iluminat public în Parcul Botanic” SMIS 126909, finanțat prin POR 2014-2020, facem următoarele precizări:
Proiectul ,,Extindere iluminat public în Parcul Botanic” SMIS 126909 s-a depus spre finanţare în cadrul POR 2014-2020, Axa 3 - Sprijinirea tranziţiei cãtre o economie cu emisii scãzute de carbon, Prioritatea de investiţii 3.1 - Sprijinirea eficienţei energetice, a gestionãrii inteligente a energiei şi a utilizãrii energiei din surse regenerabile în infrastructurile publice, inclusiv în clãdirile publice, şi în sectorul locuinţelor, Operaţiunea C – Iluminat Public, în baza căruia a fost semnat Contractul de finanţare nr.5434/08.05.2020.
 	Documentația tehnico-economică și indicatorii tehnico-economici la faza SF pentru obiectivul ,,Extindere iluminat public în Parcul Botanic” au fost aprobați de Consiliul Local prin Hotărârea nr. 470/13.09.2018, modificata prin prin Hotărârea nr. 330/14.06.2019. 
Proiectul „Extindere iluminat public in Parcul Botanic” si cheltuielile legate de proiect au fost aprobate de Consiliul Local prin Hotărârea nr. 20/31.01.2020.
Între Municipiul Timişoara în calitate de Achizitor şi SC ELBI ENERGY PROJECTS  SRL în calitate de Executant, a fost încheiat şi este în derulare Contractul de execuţie lucrări  nr.78/21.09.2021 (proiectare si executie),  pentru obiectivul de investiţii „Extindere iluminat public în Parcul Botanic” în valoare de 2.082.413,26 lei fără TVA. 
În baza contractului nr. 78/21.09.2021, s-a transmis executantului ordinul de începere a contractului, începând cu data de 27.09.2021. 
De asemenea, a fost încheiat  Actul Adițional nr. 1 la Contractul nr.78/21.09.2021, întocmit pentru aplicarea prevederilor OG nr. 15/2021 privind ajustarea prețului materialelor.
Prin Ordonanţa de Urgenţă nr. 64/2022, se reglementează unele măsuri pentru ajustarea preţurilor necesare actualizării costurilor investiţiei în contractele de achiziţie publică/contractele sectoriale/acordurile-cadru, precum şi în alte categorii de contracte, respectiv pentru ajustarea devizelor generale de investiţii în cadrul contractelor de finanţare care au asigurate sursele financiare parţial sau integral din fonduri externe nerambursabile.
În conformitate cu prevederile art. 3 alin. (1) din OUG nr. 64/2022, preţul contractelor de achiziţie publică aferente proiectelor de investiţii finanţate integral sau parţial din fonduri externe nerambursabile, aflate în derulare la data intrării în vigoare a ordonanţei de urgenţă, se ajustează în condiţiile acesteia, pentru a ţine seama de unele creşteri sau diminuări de costuri pe baza cărora s-a fundamentat preţul contractelor de achiziţie şi care nu au putut fi prevăzute de ofertanţi la data elaborării ofertelor, chiar dacă preţurile contractelor sunt ferme sau formulele de ajustare a preţului au fost cuprinse în documentaţiile de atribuire, din cauza caracterului imprevizibil al acestor creşteri sau diminuări de costuri.
Potrivit art. 3 alin. (2) lit. a) din OUG nr. 64/2022, prevederile se aplică contractelor de achiziţie publică de lucrari, definite la art. 3 alin. (1) lit. c) şi m) din Legea nr. 98/2016 privind achizitiile publice, cu modificările şi completările ulterioare.
Ajustarea stabilită conform prevederilor Ordonanţei de Urgenţă nr. 64/2022 se aplică la fiecare solicitare de plată, pe restul perioadei de derulare a contractului pentru următoarele categorii de contracte:
a) contractele definite potrivit art. 3 alin. (2) lit. a) încheiate cu preț ferm sau cu preț ferm și formulă de ajustare a prețului sau cu formulă de ajustare a prețului, dacă formula de ajustare a prețului  prevăzută  de  prezenta  ordonanță  de  urgență  este necesară   pentru   reechilibrarea   condițiilor   contractuale   și finalizarea implementării proiectelor;.
          În conformitate cu prevederile art. 9 din OUG nr. 64/2022: 
· beneficiarii fondurilor externe nerambursabile constituie o rezervă de implementare, în limitele şi condiţiile prevăzute de ordonanţa de urgenţă, destinată plăţii ajustărilor de preţ ale contractelor de achiziţie publică prin încheierea de act adiţional la contractul de achiziţie publică, în limitele şi condiţiile prevăzute de prezenta ordonanţă de urgenţă.
· beneficiarii fondurilor externe nerambursabile încheie acte adiţionale la contractele de achiziţie după parcurgerea etapelor prevăzute la art. 10.
· rezerva de implementare pentru reechilibrarea contractelor se constituie iniţial, în procent de până la 23% din valoarea restului de executat a contractului de achiziţie, la momentul intrării în vigoare a ordonanţei de urgenţă şi poate fi utilizată numai pentru plata diferenţelor de preţ aferente ajustării preţului contractelor de achiziţie, fără a depăşi pragurile stabilite de lege (50% din valoarea contractului).
· pe parcursul derulării contractelor, rezerva de implementare destinată plăţii ajustărilor de preţ se poate suplimenta cu procente de până la 15% din valoarea restului de executat a contractului de achiziţie, la data solicitării, prin încheierea de acte adiţionale la contracte, fără a depăşi pragurile stabilite de lege (50% din valoarea  contractului).
· suplimentarea rezervei de implementare poate avea loc numai dacă au fost efectuate plăţi de minimum 75% din valoarea rezervei. Suplimentarea rezervei de implementare nu poate conduce la depăşirea pragurilor stabilite de lege (50% din valoarea contractului).
· beneficiarii fondurilor externe nerambursabile au obligaţia de a ţine o evidenţă distinctă a rezervei de implementare destinate plăţii ajustărilor de preţ, atât la momentul constituirii acesteia, cât şi ulterior, prin suplimentare şi operarea plăţilor necesare finanţării ajustărilor de preţ.
· rezerva de implementare destinată finanţării ajustărilor de preţ face parte din valoarea investiţiei de bază şi se include în mod corespunzător în devizul general de investiţii reglementat de , cu modificările şi completările ulterioare.
· rezerva de implementare majorează valoarea costului investiţiei şi se include în indicatorii tehnico-economici ai investiţiei a căror valoare se regularizează potrivit art. 11 alin. (6).
· evidenţierea plăţilor în cadrul rezervei de implementare se determină ca diferenţă între valoarea fiecărei plăţi actualizată cu ajustările de preţ şi valoarea neactualizată cu ajustarea de preţ.
 Potrivit art. 17, alin. 8, lit. a. 2) din OUG nr. 64/2022, determinarea sumelor aferente utilizării rezervei de implementare pentru contractele prevăzute la alin. (3) lit. a), denumită în continuare SR, se face după formula de calcul:
SR= Vapl - Vpl,
unde:
Vapl - valoarea actualizată a plăţii solicitată de către contractant la data depunerii solicitării de plată;
Vpl - valoarea plăţii solicitată de către contractant la data depunerii solicitării de plată.
 
Avand în vedere că din valoarea totala a contractului se scade valoarea serviciilor de proiectare precum și valoarea activelor necorporale,  restul rămas de executat la data intrării în vigoare a OUG 64/2022, este de 1.984.065,45  lei fără TVA, din care valoarea aferentă cheltuielilor cu materialele este de 1.173.951,52 lei fără TVA. 
Prin HCL nr. 394 din data de 02.08.2022  a fost aprobată rezerva de implementare destinatã reechilibrãrii  Contractului de execuție lucrãri  nr. 78/21.09.2021, în suma de 456.335,05 lei fără TVA (reprezentând 23% din valoarea restului rămas de executat), si pe cale de consecință, s-a incheiat Actul additional nr.2/29.09.2022 prin care a fost introdusă formula de ajustare a prețului care se aplică la fiecare situație de plată, la restul rămas de excutat, până la finalizarea obiectivului de investiții.
Executantul SC ELBI ENERGY PROJECTS  SRL a transmis, pentru Situația de lucrări nr.1, factura nr. EEP221003884/15.12.2022, în valoare de 383.387,63 lei fără TVA, respectiv 456.231,28 lei cu TVA, reprezentând ajustare conform OUG nr.64/2022.
Până la data întocmirii prezentei au fost efectuate plăţi în procent de 82% din rezerva de implementare constituită conform HCL nr. 394 din data de 02.08.2022 destinatã reechilibrãrii  Contractului de execuție lucrãri  nr. 78/21.09.202, pentru lucrările executate.
Conform prevederilor art. 9 din OUG nr. 64/2022 rezerva de implementare pentru reechilibrarea contractelor s-a constituit iniţial, în procent de până la 23% din valoarea restului de executat a contractului de achiziţie, la momentul intrării în vigoare a ordonanţei de urgenţă. Suplimentarea rezervei de implementare poate avea loc numai dacă au fost efectuate plăţi de minimum 75% din valoarea rezervei. 
Pana in prezent au fost efectuate plăţi in procent de 82%, adica peste 75% din valoarea rezervei. Suplimentarea rezervei de implementare nu va conduce la depăşirea pragurilor prevăzute de legislaţia în vigoare.
Astfel, pentru continuarea derulării contractului de executie nr. 78/21.09.2021 aferent proiectului ,,Extindere iluminat public în Parcul Botanic” SMIS 126909, finanțat prin POR 2014-2020 valoarea rezervei de implementare constituită inițial se suplimentează cu suma de 297.603,82 lei fără TVA respectiv 354.155,69 lei cu TVA.
             Având în vedere, cele mai sus prezentate, 


PROPUNEM:

-Suplimentarea rezervei de implementare pentru reechilibrarea contractului de execuție lucrări nr.78/21.09.2021, cu suma de 297.609,82 lei fara TVA, respectiv 354.155,69 lei cu TVA, reprezentând un procent de 15 % din valoarea restului de executat a contractului, la momentul intrării în vigoare a OUG nr. 64/2022.
-Aprobarea utilizării rezervei suplimentate numai pentru plata diferenţelor de preţ aferente ajustării preţului Contractului de execuție lucrări nr. 78/21.09.2021.
 -Aprobarea ca U.A.T. Municipiul Timișoara, în calitate de beneficiar al finanțării externe nerambursabile, să constituie, utilizeze și efectueze plăți din rezerva de implementare suplimentată, aferentă contractului de achiziție, până la încheierea actului adițional la contractul de finanțare și constituirea rezervelor de ajustare a valorii contractelor de finanțare, în condițiile stipulate de OUG 64/2022, cu modificările și completările ulterioare, precum și a metodologiilor și instrucțiunilor emise pe parcurs de către finanțator.
- Aprobarea ca, în cazul în care dacă pe parcursul utilizării rezervei de implementare destinată finanţării ajustărilor de preţ în baza OUG 64/2022, valoarea costului investiţiei și indicatorii tehnico-economici aferenți se majorează, aceștia vor fi reglementați prin aprobarea valorii finale a contractului de achiziţie și prin actualizarea, la finalizarea lucrărilor, a indicatorilor tehnico-economici aprobați în baza H.G nr. 907/2016.
Având în vedere cele menționate anterior apreciem că Proiectul de hotărâre privind aprobarea suplimentării rezervei de implementare destinată reechilibrării contractului de execuție lucrări nr. 78/21.09.2021 aferent proiectului ,,Extindere iluminat public în Parcul Botanic” SMIS 126909, finanțat prin POR 2014-2020, îndeplinește condițiile pentru a fi supus dezbaterii și aprobării plenului consiliului local. 

           Manager proiect,                                                                           Asistent proiect,

                                                                                                                  Responsabil tehnic,

                                                                                                                Responsabil financiar,                                     
                                                                                                             Mariana SANDU-ANDREI                                     

